Բացի գիտնականների անձնական հանդիպումներից, աստղադիտարանը կատարում է գիտական գրականության ծավալուն փոխանակություն: Մեր գիտական աշխատանքները տպագրվում են ՍՍՀՄ և ՀՍՍՀ ԳԱ տարբեր հանդեսներում, ինչպես նաև արտասահմանում: Աստղադիտարանը հրապարակում է պարբերական, որը կոչվում է «Բյուրականի աստղադիտարանի հաղորդումներ»: Այդ հաղորդումները փոխանակման կարգով ուղարկվում են աշխարհի աստղագիտական 300-ից ավելի հիմնարկների: